Hindi News

Local

Mp

Bhopal

Collector Slapped Youth Speaking Bharat Mata Ki Jai, Attacks Given To People Taking Out Rally In Support Of CAA, Many Injured In Lathi Charge

सीएए के समर्थन में रैली के दौरान कलेक्टर ने भाजपा नेता को थप्पड़ मारा, पुलिस ने लाठीचार्ज किया; कई घायल

8 महीने पहले



कॉपी लिंक

कलेक्टर निधि निवेदिता ने भाजपा नेता को थप्पड़ मारा।

नागरिकता कानून के समर्थन में ब्यावरा में रैली निकाल रहे भाजपा कार्यकर्ताओं की कलेक्टर निधि निवेदिता से हुई झड़प

गुस्से में कलेक्टर ने नारे लगा रही भीड़ को धक्का मारा, भीड़ से उलझने से अफरा-तफरी का माहौल बना

रैली में शामिल लोगों को पकड़ कर पुलिस को सौंप रहीं डिप्टी कलेक्टर प्रिया वर्मा से भीड़ ने अभद्रता की

ब्यावरा/राजगढ़. मध्यप्रदेश के ब्यावरा में धारा-144 लागू होने के बावजूद नागरिकता संशोधन कानून के समर्थन में रैली निकाल रहे भाजपा कार्यकर्ताओं की कलेक्टर निधि निवेदिता से झड़प हो गई। शहर में तहसील के पास कलेक्टर ने धारा-144 का हवाला देते हुए रैली न निकालने के लिए कहा। उनकी इस बात पर रैली में शामिल कार्यकर्ता नारेबाजी करने लगे। इससे कलेक्टर नाराज हो गईं और भाजपा जिला मीडिया प्रभारी रवि बड़ोने को थप्पड़ मार दिया।





ये भी पढ़े

सीएए के खिलाफ प्रदर्शन कर रही महिलाएं, पुलिस पर कंबल और खाने-पीने का सामान जब्त करने का आरोप लगाया

भीड़ को धक्का मारने लगी कलेक्टर

इसके बाद भीड़ में कुछ और लोग नारे लगाने लगे तो कलेक्टर भड़क गईं और भीड़ को धक्का मारने लगी। कलेक्टर ने पुलिस कर्मी का डंडा ले लिया और रैली की अगुवाई करते हुए तिरंगा लेकर चल रहे राजगढ़ के पूर्व विधायक अमरसिंह यादव के साथ झूमाझटकी की। गाड़ी अड़ाकर भीड़ को रोकने की कोशिश की, लेकिन भीड़ नहीं रुकी।





लाठीचार्ज में तीन लोग घायल हुए

इससे विवाद गहरा गया। इसके बाद डिप्टी कलेक्टर प्रिया वर्मा ने भीड़ को रोकने के लिए दौड़ लगाकर भीड़ में घुसकर लोगों को पकड़कर पुलिस को सौंपने लगी। इस दौरान भीड़ में से दो लोगों ने डिप्टी कलेक्टर के साथ अभद्रता कर दी। इसके तुरंत बाद पुलिस ने लाठीचार्ज किया। इसमें तीन कार्यकर्ताओं के सिर फट गए, जिन्हें अस्पताल में भर्ती कराया गया है।





डीआईजी डॉ. अशीष शहर ब्यावरा पहुंचे

घटना की जानकारी मिलते ही भोपाल डीआईजी डॉ. अशीष शहर ब्यावरा पहुंचे। पुलिस ने प्रदर्शन मामले में 3 महिला कार्यकर्ताओं सहित करीब 10 से ज्यादा लोगों को हिरासत में लिया है। पूरी घटना की भाजपा नेताओं ने निंदा की है।





शिवराज सिंह ने घटना को लेकर ट्वीट किया है।





कलेक्टर मैडम, आप यह बताइये कि कानून की कौन सी किताब आपने पढ़ी है जिसमें शांतिपूर्ण प्रदर्शन कर रहे नागरिकों को पीटने और घसीटने का अधिकार आपको मिला है?



सरकार कान खोलकर सुने ले, मैं किसी भी कीमत पर मेरे प्रदेशवासियों के साथ इस प्रकार की हिटलरशाही बर्दाश्त नहीं करूंगा! #CAA pic.twitter.com/PdKgrSDnW7 — Shivraj Singh Chouhan (@ChouhanShivraj) January 19, 2020

निर्दोष कार्यकर्ताओं को बेरहमी से पीटा : गोपाल भार्गव

घटना पर विधानसभा में नेता प्रतिपक्ष गोपाल भार्गव ने कहा है कि अधिकारियों ने कानून हाथ मे लेकर निर्दोष कार्यकर्ताओ को बेरहमी से पीटा है। इससे लगता है कि सरकारी कर्मचारी सेवक नही बल्कि सरकार के गुलाम होकर काम कर रहे हैं। जनता की गाढ़ी कमाई से जिन अधिकारियों को वेतन मिलता है, वही अधिकारी अब जनता को पीट रहे हैं।